**Informatīvais ziņojums**

**“Par papildu valsts budžeta saistību uzņemšanos Eiropas infrastruktūras savienošanas instrumenta (*Connecting Europe Facility)* līdzfinansētā projekta “Latvijas nacionālā eIDAS mezgla punkta atjaunināšana” īstenošanai”**

**1. Pamatojums informatīvā ziņojuma virzībai**

Eiropas Komisijas Digitālās vienotās tirgus stratēģija definē mērķi sekmēt Eiropas ekonomiku un palīdzēt gan iedzīvotājiem, gan komersantiem gūt lielāko iespējamo labumu no digitālajām tehnoloģijām. Tās īstenošana sekmēs inovāciju, ekonomisko izaugsmi un uzlabojumus gan privātpersonu, gan komersantu ikdienas dzīvē. Viena no tās prioritārajām rīcības jomām ir digitālās pārvaldības ieviešana un pārrobežu pakalpojumu sniegšana. Digitālā vienotā tirgus stratēģijas ieviešanai Eiropas Komisija ir izveidojusi vairākus finanšu instrumentus, kuru ietvaros notiek projektu konkursi. Viens no šādiem finanšu instrumentiem ir Eiropas infrastruktūras savienošanas instruments (*Connecting Europe Facility*) (turpmāk – CEF), kas paredz ieguldījumus Eiropas Savienības transporta, enerģētikas un telekomunikāciju infrastruktūrā. CEF aktivitātes tiek īstenotas saskaņā ar šādiem Eiropas Savienības tiesību aktiem:

* Eiropas Parlamenta un Padomes regula (ES) Nr. 1316/2013 (2013. gada 11. decembris), ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010[[1]](#footnote-2);
* Eiropas Parlamenta un Padomes regula (ES) Nr. 283/2014 (2014. gada 11. marts) par pamatnostādnēm Eiropas komunikāciju tīkliem telekomunikāciju infrastruktūras jomā, ar ko atceļ Lēmumu Nr. 1336/97/EK [[2]](#footnote-3);
* Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (Finanšu Regula)[[3]](#footnote-4).
* Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK[[4]](#footnote-5).

Saskaņā ar Ministru kabineta 2020. gada 4. marta rīkojumu Nr. 95 “Par nozaru politiku pamatnostādnēm 2021.–2027. gada plānošanas periodam” Digitālās transformācijas pamatnostādnes 2021.–2027. gadam atbalsta aktivitātes, kas attīsta vienotus digitālus risinājumus un ievieš jaunus, efektīvus, sabiedrībai pieejamus pakalpojumus un infrastruktūru atbilstoši pasaules informācijas sabiedrības mērķiem un Eiropas Savienības digitālā vienotā tirgus attīstības tendencēm.

Saskaņā ar Ministru kabineta 2016. gada 14. jūnija noteikumu Nr. 375 “Valsts reģionālās attīstības aģentūras nolikums” 4.12. apakšpunktu un Ministru kabineta 2019. gada 22. maija rīkojumu Nr. 247 “Par Uzņēmējdarbības vides pilnveidošanas pasākumu plānu 2019.–2022. gadam” Valsts reģionālās attīstības aģentūrai (turpmāk – VRAA) ir uzdots izveidot un darbināt Latvijas nacionālo eIDAS mezgla punktu (*eIDAS node*) un papildināt universālās pieteikšanās servisu, tādējādi tehniski nodrošinot piekļuves iespējas Latvijas elektroniskajiem pakalpojumiem ar citu dalībvalstu paziņotajiem elektroniskās identifikācijas līdzekļiem.

Tāpat saskaņā ar Vienotās digitālās vārtejas regulas (ES) 2018/1724[[5]](#footnote-6) prasībām no 2023. gada 12. decembra pārrobežu lietotājiem tiešsaistē jānodrošina piekļuve digitālajiem pakalpojumiem. Nacionālā eIDAS mezgla punkta pilnvērtīga darbība ir viens no kritiskajiem faktoriem pārrobežu pakalpojumu digitālā pieejamībā un Vienotās digitālās vārtejas regulas prasību nodrošināšanā (pašlaik eIDAS identifikācijas risinājums pieslēgts trīs Latvijas valsts pārvaldes e-pakalpojumiem portālā www.latvija.lv un kopumā 10 valsts pārvaldes informācijas sistēmām).

Kā minēts, Eiropas Komisija kā vienu no finanšu instrumentiem, kas paredz ieguldījumus infrastruktūras aktivitātēs, ir izveidojusi CEF, kur līdz 2020. gada 25. jūnijam bija atvērts CEF 2020. gada programmas projektu uzsaukums tēmai *eIdentification (eID) & eSignature,* kurā VRAA piedalās, lai veiktu Latvijas eIDAS mezgla punkta atjaunināšanu un nodrošinātu eIDAS regulai (ES) Nr. 910/2014[[6]](#footnote-7) (turpmāk – eIDAS regula) atbilstošu risinājumu Latvijā.

CEF projekta ietvaros ir iespējams saņemt līdz 75% faktisko izmaksu finansējumu CEF programmas ietvaros. Projekta aktivitātes var sākt iekļaut attiecināmās izmaksās līdz ar projekta pieteikuma iesniegšanu CEF programmā.

Ņemot vērā, ka projekta īstenošanai būs nepieciešams līdzfinansējums, projekta apstiprināšanas gadījumā pēc līguma noslēgšanas finansējumu projekta aktivitāšu īstenošanai plānots pieprasīt no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, uzņemoties papildu valsts budžeta ilgtermiņa saistības projekta īstenošanai.

Lai nodrošinātu plānoto CEF projekta aktivitāšu realizāciju, ievērojot normatīvajos aktos[[7]](#footnote-8) noteikto kārtību, kādā budžeta iestādes var uzņemties papildu saistības Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, Vides aizsardzības un reģionālās attīstības ministrija ir sagatavojusi informatīvo ziņojumu par CEF līdzfinansētā projekta priekšfinansēšanas nepieciešamību.

**2. Projekta pieteikums**

Lai tiktu turpināta atbilstības nodrošināšana eIDAS regulai un īstenošanas regulai (ES) 2015/1501 [[8]](#footnote-9), VRAA, kas ir arī Latvijas nacionālo eIDAS mezgla punktu pārvaldnieks, atsaucoties uz 2020. gada 23. martā CEF Telecomietvaros izsludināto projektu konkursu *CEF-TC-2020-1 eIdentification (eID) & eSignature*, ir izstrādājusi un iesniegusi projekta pieteikumu “Latvian national eIDAS node upgrade (Latvijas nacionālā eIDAS mezgla punkta atjaunināšana)” (turpmāk – projekta pieteikums). Projekta pieteikums paredz, ka tā apstiprināšanas gadījumā tiks nodrošināts finansējums eIDAS mezgla punkta atjaunināšanai. Informatīvā ziņojuma pirmajā tabulā ir attēlots projekta laika plānojums.

Tabula nr. 1

CEF projekta *CEF-TC-2020-1 eIdentification (eID) & eSignature* laika plāns:

|  |  |
| --- | --- |
| **Projekta pieteikuma aktivitāte** | **Termiņš** |
| Projekta iesniegšana  | 25. jūnijs 2020 |
| Pieteikumu vērtēšana | Oktobris 2020 |
| Izvērtēšana CEF komisijā  | Novembris 2020 |
| Līgumu par finansējuma nodrošināšanu slēgšana | Decembris 2020 – Marts 2021  |

**2.1. Projekta ietvaros plānotie pasākumi**

2.1.1. Atjaunināt eIDAS vārteju, lai nodrošinātu elektroniskās identifikācijas sistēmu savienošanu Eiropas Savienības līmenī ar mērķi nodrošināt Eiropas Savienības iedzīvotāju piekļūšanu citu valstu e-pakalpojumiem;

2.1.2. Atjaunināt eIDAS vārteju, lai nodrošinātu Eiropas Savienības iedzīvotāju autentifikāciju Latvijas publisko iestāžu elektroniskajiem pakalpojumiem.

* 1. **Projekta** **ietvaros sasniedzamo rezultātu apraksts**

2.2.1. eIDAS tehniskās specifikācijas versijai 1.2. atbilstoša pārrobežu autentifikācijas risinājuma nodrošināšana Latvijā;

2.2.2 Daļēja partneru e-pakalpojumu pielāgošana, lai izmantotu eIDAS autentifikāciju.

* 1. **Projekta ietvaros plānoto pasākumu aktivitāšu sadalījums**

**VRAA** īstenos šādas VRAA kompetencē esošas aktivitātes:

2.3.1. Atjauninās eIDAS mezglu punktu;

2.3.2. Pilnveidos Vienoto pieteikšanās moduli jaunās tehniskās specifikācijas atbalstam;

2.3.3. Organizēs un veiks komunikācijas testēšanu ar eIDAS valstīm;

2.3.4. Nodrošinās projekta vadību (iekļaujot kopējo projekta budžeta pārraudzību).

**3. Finanšu nosacījumi**

**3.1. Projekta pieteikumā plānotais finansējums un tā sadalījums**

Projekta pieteikuma kopējās attiecināmās izmaksas plānotas 100 000 EUR apmērā, no tām Eiropas Komisijas finansējums (maksimāli 75% no attiecināmajām izmaksām, bet ne vairāk kā 41 450EUR) – 41 450 EUR, līdzfinansējums 25% apmērā vai starpība, kas pārsniedz 25% no līdzfinansējuma maksimālās summas, jānodrošina Latvijas pusei, atbilstoši plānoto aktivitāšu sadalījumam (skat. tabulu nr. 2 “Projekta finansēšanas avoti”).

Tabula nr. 2

Projekta finansēšanas avoti

|  |  |
| --- | --- |
| **Finansējuma avots (fonds)** | **Summa, EUR** |
| Projekta kopējais indikatīvais finansējums (EUR), no tā: | 100 000 |
| *Connecting Europe Facility (CEF) for Telecom* Programmas līdzfinansējuma daļa (EUR):  | 41 450 |
| Latvijas attiecināmo izmaksu līdzfinansējuma daļa (EUR): | 58 550 |

Projekta finansējuma saņēmējs ir VRAA.

Saskaņā ar projekta pieteikumu konkursa dokumentāciju projektā plānots tikai viens maksājums, jo projekta realizācijas termiņš ir seši mēneši. Gala maksājums no Eiropas Komisijas piešķirtā finansējuma tiek pārskaitīts pēc projekta aktivitāšu pabeigšanas, pamatojoties uz projekta gala ziņojumu. Līdz ar to projekta ieviešanai nepieciešams valsts priekšfinansējums 100% apmērā no projekta plānotā finansējuma. Priekšfinansējums nepieciešams, lai VRAA kā projekta koordinētājs varētu finansēt veicamās aktivitātes.

Pēc projekta pabeigšanas un attiecināmo izmaksu apstiprināšanas Eiropas Komisija veiks gala maksājumu VRAA saskaņotā atbalsta apjomā. VRAA nodrošinās atmaksas ieskaitīšanu valsts pamatbudžeta ieņēmumos.

**3.2. VRAA paredzētais projekta finansējuma apjoms un tā sadalījums**

Tabula nr. 3

Projekta finansējuma apjoms

|  |  |  |
| --- | --- | --- |
|   | **2021. gads****(EUR)** | **Kopā****(EUR)** |
| EK finansējums (1. maksājuma daļa 100% apmērā) | 41 450 | 41 450 |
| Valsts budžeta līdzfinansējums | 58 550 | 58 550 |
| Valsts budžeta priekšfinansējums, tai skaitā PVN maksājuma daļai 21% apmērā | 100 000 | 100 000 |
| Pēc EK finansējuma saņemšanas atmaksu veikšana valsts pamatbudžetā | 41 450 | 41 450 |

Projekta tehniskās realizācijas aktivitātes tiek uzsāktas 2021. gadā pēc līgumu par finansējuma nodrošināšanu slēgšanas, maksājumi plānoti 2021. gadā.

Finansējuma apmērs aprēķināts indikatīvi projekta pieteikuma līmenī un varētu tikt precizēts, ja Eiropas Komisija lūgs precizēt plānoto budžetu un publicēs *eIDAS node* v2.5 tehnisko specifikāciju.

Gadījumā, ja Eiropas Komisijā netiks apstiprināts projekta pieteikums, un valsts budžeta atbalsts netiks saņemts, eIDAS mezglu punkta atjaunināšanas atbalsts būs jāvirza kā priekšlikums finansēšanai no Eiropas Reģionālās attīstības fonda. Projekta atbalsta neapstiprināšanas gadījumā netiks iegūti papildu Eiropas Savienības finansējuma līdzekļi.

**4. Turpmākā rīcība**

Dalībai projektā eIDAS ieviešanas atbalsta ieviešanai Latvijā tālākai īstenošanai nepieciešams:

1. Atļaut VRAA uzsākt īstenot CEF līdzfinansētā projekta “Latvijas nacionālā eIDAS mezgla punkta atjaunināšana” aktivitātes un uzņemties papildu valsts budžeta saistības projekta aktivitāšu īstenošanai.
2. Atļaut VARAM (VRAA) 2021. gadā uzņemties papildu valsts budžeta ilgtermiņa saistības CEF līdzfinansētā projekta “Latvijas nacionālā eIDAS mezgla punkta atjaunināšana” īstenošanai tā apstiprināšanas gadījumā, un projekta īstenošanai nepieciešamo finansējumu pārdalot no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
3. Pēc gala maksājuma saņemšanas no Eiropas Komisijas, VARAM (VRAA) nodrošināt saņemtā finansējuma ieskaitīšanu valsts pamatbudžeta ieņēmumos.
4. Nepieciešamo finansējumu projekta rezultātu uzturēšanai pieprasīt papildus pēc projekta pabeigšanas normatīvajos aktos noteiktajā kārtībā līdz 20 % gadā no kopējām faktiskajām projekta īstenošanas izmaksām:

 4.1. Sistēmas problēmu, kļūdu novēršanas un profilaktiskās uzturēšanas pakalpojumi: 10 164 EUR (17,5 c/d x 580,80 EUR/c/d = 10 164 EUR) ieskaitot PVN;

 4.2. Drošības ikgadējais audits – 10 164 EUR (17,5 c/d x 580,80 EUR/c/d = 10 164 EUR) ieskaitot PVN.

Vides aizsardzības un reģionālās J. Pūce

attīstības ministrs

Bērziņa 67026929

Signe.Berzina@varam.gov.lv

1. <http://eur-lex.europa.eu/legal-content/EN/TXT/HTML/?uri=OJ:L:2013:348:FULL&from=EN> [↑](#footnote-ref-2)
2. <http://eur-lex.europa.eu/legal-content/EN/TXT/PDF/?uri=OJ%3AJOL_2014_086_R_0014_01&from=EN> [↑](#footnote-ref-3)
3. <http://eur-lex.europa.eu/legal-content/lv/TXT/PDF/?uri=CELEX:32012R0966&from=EN> [↑](#footnote-ref-4)
4. <http://eur-lex.europa.eu/legal-content/LV/TXT/?uri=CELEX:32014R0910> [↑](#footnote-ref-5)
5. Eiropas Parlamenta un Padomes regula (ES) 2018/1724 (2018. gada 2. oktobris), ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012

<https://eur-lex.europa.eu/legal-content/LV/TXT/PDF/?uri=CELEX:32018R1724&from=BG> [↑](#footnote-ref-6)
6. Eiropas Parlaments un Padomes regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK <https://eur-lex.europa.eu/legal-content/LV/TXT/PDF/?uri=CELEX:32014R0910&from=LV> [↑](#footnote-ref-7)
7. Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 15.punkts; Likuma par budžetu un finanšu vadību 24. panta trešā daļa. [↑](#footnote-ref-8)
8. Komisijas Īstenošanas regula (ES) 2015/1501 (2015. gada 8. septembris) par sadarbspējas sistēmu saskaņā ar Eiropas Parlamenta un Padomes Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū 12. panta 8. punktu

<https://eur-lex.europa.eu/legal-content/LV/TXT/?uri=CELEX%3A32015R1501> [↑](#footnote-ref-9)